Margrete Auken (SF), 2002-02-20:
Men jeg synes nok, når jeg hører hr. Poul Andersen nu ydmygt spørge, om det kan komme med engang i en investeringsplan, at jeg håber, at vi får det hurtigere frem, end den kan nå at komme.
Jeg er ked af, at formanden for Det Konservative Folkepari har forladt salen. Han er også valgt i det milde fynske land, og selv om han plejer at interessere sig mest for motorveje, så tror jeg, at også han vil have en vis interesse i, at kørestolsfolket kan komme til at bruge Middelfart Station.
Kan vi ikke få et tilsagn fra ministeren om, at den her sag er så vigtig, at man ikke vil vente til en ydmyg investeringsplan engang, og at man måske dårligt nok vil acceptere, at det bliver skubbet ud, men at man vil prøve, om man ikke godt kan få det skubbet ind nu, så det kommer videre.
Det gælder altså både Middelfart og Nykøbing Falster.
Det er slet ikke forbigået min opmærksomhed, men det er åbenbart forbigået trafikministerens opmærksomhed, at økonomi- og erhvervsministeren, som, så vidt jeg ved, er partifælle, i et svar på spørgsmål 38 her i februar - det er ikke så forfærdelig længe siden - siger følgende
: På transportområdet er regeringen som udgangspunkt indstillet på, at den gældende sektormålsætning overholdes, det vil sige, at transportsektoren i de kommende år skal bidrage med en 7 pct.s reduktion i forhold til basisfremskrivningen - det er 1988 - for at nå sin del af målet i 2008-2012. Det blev vi jo glade for.
Det har man også været med til at vedtage tidligere, og den der opgivelse af målene, som den tidligere regering havde, kom den dog ikke igennem med.
Altså at de ikke har taget det alvorligt, har jeg aldrig været i tvivl om.
Det kan man selvfølgelig henholde sig til fra den nuværende regerings side.
Og nu kan jeg forstå, at regeringen så har sagt, at man ville opretholde dem, så derfor er jeg altså noget overrasket over nu at få at vide, at det, som økonomi- og erhvervsministeren siger den 8. februar 2002, ikke gælder.
Jeg er spændt på, hvem af dem der har ret.
Og lad mig så lige sige, at hvis man skal gøre noget ved de her reduktioner, så er man nødt til at tage fat nogle steder.
Det, som jo er givet, er, at det vil være økonomisk dumt, som trafikministeren selv sagde, at sænke taksterne.
Det erindrer vi jo at man ikke måtte gøre hverken på den ene eller den anden bro, det hænger jo også et eller andet sted sammen, bl.a. fordi det jo også er koblet til Mols-Linjens økonomi og i øvrigt også et par andre færgers, fordi det jo vil øge trafikken.
Det vil give en 10 pct.s øgning, og det er ikke bare trafikken på Storebælt, det er også på Sjælland og på Fyn, at vi får flere biler, hvis det kommer igennem, og det er dog en måde at sige på, at nu går vi den gale vej.
Men lad mig lige høre det der med, hvad der er regeringens politik med hensyn til målsætningen.
Skriftlig begrundelse
Ministeren har i en pressemeddelelse dateret den 9. februar
kommenteret Poul Andersens brev af 7. februar om bl.a. fremtidige brotakster med: »De kraftige nedsættelser af brotaksterne, der foreslås, vil klart være økonomisk uansvarlige.«
Men forslaget er også, efter spørgerens opfattelse,
klart økologisk uforsvarligt.
Når transportsektorens CO2-udslip i år 2005 skal stabiliseres på 1988-niveauet og i år 2030 samlet skal reduceres med 25 pct. i forhold til 1988-niveauet.
Da vi i 1999 skulle lave finanslov og sad med trafikforhandlingerne og skulle feje op efter gamle skader, ubetalte regninger og måtte til at betale, så så vi jo altså også nogle ting, som simpelt hen gjorde os meget, meget rødørede, og det var, at der var stationer, skiftestationer endda, hvor der ikke engang var elevator. Vi betragtede det som en fuldstændig selvfølge, at når det nu var kommet os for øje og ører, så gjaldt det om at få det klaret i en fart, og derfor vedtog vi i forbindelse med disse forhandlinger - selvfølgelig kan man sige med 1 stemmes flertal, men vi gik da ud fra, at det var en folkesag, og at Venstre, De Konservative og Dansk Folkeparti var enige med os - at selvfølgelig skal der være elevatorer på en skiftestation.
Det burde der være på alle, men i hvert fald er det da nødvendigt dér.
Så ser jeg nu til min bestyrtelse i svarene til hr. Poul Andersen, at det har man droppet både på Nykøbing Falster Station og på Middelfart Station.